text: Nødstedt krydstogtskib skulle til Fredericia
  24 marts 2019 kl. 08.19
  Viking Sky, der søndag bliver evakueret ud for Norges kyst, var planlagt til at besøge Fredericia 1. april.
  Lørdag eftermiddag klokken 14 udsendte krydstogtskibet Viking Sky et nødsignal, da skibet fik motorproblemer og drev mod land.
  Søndag formiddag var omkring 400 af de i alt 1.373 personer om bord blevet evakueret fra skibet. Ud af de 1.373 er 915 passagerer - resten er besætningsmedlemmer.
  Nogle timer senere ophørte helikopterevakueringen og de resterende personer på krydstogtskibet er på vej til den nærmeste havn i Moldefjorden. Skibet har fået gang i to af motorerne, mens to slæbebåde hjælper til foran og bagved for at sikre skibet.
  Skibet skulle ifølge Visit Lillebælt lægge til i Fredericia den 1. april og komme tilbage to yderligere gange i løbet af måneden.
  Fredericia modtager krydstogtskibe 20 gange i løbet af 2019.
  Krydstogtplan for Fredericia i 2019
  1. April - Viking Sky11. April - Viking Sky21. April - Viking Sky 4. Juni - AIDAcara 11. juni - MV. Amadea14. juni - MV. Deutschland14. juni - AIDAcara 5. juli - Marella Explorer6. juli - Braemar14. juli - Europa 6. august - Arcadia 8. august - Serenade of the seas8. august - MV. Amadea16. august - Disney Magic 19. august - AIDAaura20. august - Silver Spirit 1. september - Seabourn Ovation 12. september - Balmoral 30. september - Saga Sapphire24. december - Arcadia
  
  Se mere om Viking Sky her:
  Viking Sky blev konstrueret i 2012 til 2016 af det italienske værft Fincantieri. Værftet havde også bygget Costa Concordia-skibet, der forliste ved øen Giglio i januar 2012.Det kostede ejeren, Viking Cruises, hvad der svarer til 2,64 milliarder kroner at få bygget Viking Sky.Viking Sky er 227 meter langt, 28,8 meter bredt og har 14 dæk. Skibet har avancerede sikkerhedssystemer, der blandt andet blev udviklet på baggrund af Costa Concordia-forliset. Desuden er det udstyret med nye energibesparende motorer og udstødningsfiltrer.Viking Sky har ifølge Viking Cruises en kapacitet på 930 passagerer.Krydstogtskibet betegnes som et luksusskib, da kabinerne er relativt store og alle har en altan. Ud over 465 kabiner huser skibet butikker, to restauranter, to biografsale, et teater og en spa. I sidstnævnte er der blandt andet et rum fyldt med sne til afkøling efter en saunatur.Skibet har desuden historiske og kulturelle undervisere ansat, som giver foredrag og madlavningskurser baseret på krydstogtets destinationer. Kilder: Ritzau, Ship-technology.com, VisitLillebælt, Viking Cruises og Fincantieri
  
  